OSP บวกต่อเกือบ 3% ยืนเหนือราคาไอพีโออีกครั้ง!
OSP บวกต่อเกือบ 3% ยืนเหนือราคาไอพีโออีกครั้ง! โดยล่าสุด ณ เวลา 10.27 น. อยู่ที่ระดับ 25.25 บาท บวก 0.65 บาท หรือ 2.64% สูงสุดที่ระดับ 25.50 บาท ต่ำสุดที่ระดับ 24.80 บาท ด้วยมูลค่าการซื้อขาย 522.80 ล้านบาท
31 ต.ค. 2561

ผู้สื่อข่าวรายงานว่า ราคาหุ้น บริษัท โอสถสภา จำกัด (มหาชน) หรือ OSP ณ เวลา 10.27 น. อยู่ที่ระดับ 25.25 บาท บวก 0.65 บาท หรือ 2.64% สูงสุดที่ระดับ 25.50 บาท ต่ำสุดที่ระดับ 24.80 บาท ด้วยมูลค่าการซื้อขาย 522.80 ล้านบาท

โดยราคาหุ้นปรับตัวเพิ่มขึ้นวันนี้จนเหนือราคาไอพีโอที่ระดับ 25 บาท หลังก่อนหน้านี้ถูกแรงขายออกมาจนราคาหลุดจอง
ด้านนักวิเคราะห์ บล.กสิกรไทย ระบุแนะนำ “ซื้อ” ราคาเป้าหมาย 28.5 บาท/หุ้น โดยประเมินว่าการที่บริษัทฯ ครอบครองส่วนแบ่งตลาดเครื่องดื่มชูกำลังในประเทศมากที่สุด กอปรกับแบรนด์ที่เป็นที่รู้จักอย่างกว้างขวาง และแผนการเปิดตัวผลิตภัณฑ์ใหม่ในปี 2561-63 จะช่วยรักษาส่วนแบ่งตลาดในประเทศช่วง 2-3 ปีข้างหน้าได้
อีกทั้งยังมีโอกาสในการเติบโตในตลาด CLMV เพราะบริษัทฯ ครอบครองส่วนแบ่งตลาดสูงที่สุดในเมียนมาและสปป. ลาว ขณะที่ตลาดเหล่านี้มีภาพรวมการเติบโตที่แข็งแกร่ง
รวมถึงการเติบโตของกำไรระดับเลขสองหลักในปี 2562-63 ด้วยแรงหนุนจากรายได้ที่เติบโตขึ้น และอัตรากำไรที่ดีขึ้นจากโครงการประหยัดต้นทุน ทั้งนี้เล็งเห็นถึง upside จากความสามารถของบริษัทฯ ด้านการลงทุนในโครงการใหม่ๆ ในอนาคต สืบเนื่องจากการที่ประเมินว่า OSP จะมีเงินสดในมือส่วนเกินในปี 2561-63